CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2013/14. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2494)
  + [Valencià](/va/acuerdo/2494)






Selector de idioma

Leer

* [Español](/es/acuerdo/2494)
* [Valencià](/va/acuerdo/2494)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2013/14.[Butlletí Oficial Universitat d'Alacant](/ca/Publicacion)
=======================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2013/14.

Data d'aprovació
:   03/07/2013

Data de publicació
:   03/07/2013

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2494.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2494)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2494)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2013/14.&url=https://www.boua.ua.es/va/acuerdo/2494)

**Títol:** CONVOCATÒRIA DE MOBILITAT PER A LA FORMACIÓ DEL PERSONAL D'ADMINISTRACIÓ I SERVEIS DE LA UNIVERSITAT D'ALACANT EN EL MARC DEL PROGRAMA D'APRENENTATGE PERMANENT (LLP-ERASMUS) DURANT EL CURS ACADÈMIC 2013/14.

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dimecres, 3 de juliol de 2013

CONVOCATÒRIA DE MOBILITAT PER A LA FORMACIÓ DEL PERSONAL D’ADMINISTRACIÓ I SERVEIS DE LA UNIVERSITAT D’ALACANT EN EL MARC DEL PROGRAMA D’APRENENTATGE PERMANENT (LLP-ERASMUS) DURANT EL CURS ACADÈMIC 2013/14.

1. PREÀMBUL

El programa ERASMUS de la Unió Europea té com objectiu atendre les necessitats d’ensenyament i aprenentatge de totes les persones que participen en educació superior formal i en formació professional de grau superior, així com a les institucions que imparteixen aquests tipus de formació.

Per a establir l’espai comú d’Educació Superior Europeu es configura com un dels punts principals la promoció de la mobilitat d’estudiants, de professors i de personal d’administració i serveis.

La Gerència de la Universitat d’Alacant, junt amb el Vicerectorat de Relacions Internacionals i Cooperació, publica una convocatòria de 20 ajudes per a fomentar la mobilitat amb fins de formació del Personal d’Administració i Serveis en el marc del Programa d’Aprenentatge Permanent (LLP-Erasmus).

2. OBJECTE

L’objecte d’aquesta convocatòria consisteix en la realització d’una breu estada formativa en una institució sòcia amb la finalitat de conèixer el funcionament de la unitat  administrativa homòloga a la del beneficiari, d’acord amb els següents objectius:

2.1. Afavorir l’aprenentatge al llarg de la vida laboral del Personal d’Administració i Serveis.

2.2. Fomentar la internacionalització de tots els col·lectius de la comunitat universitària en el marc de l’Espai Europeu d’Educació Superior.

2.3. Facilitar l’aprenentatge de bones pràctiques i l’observació de formes de treball i entorns laborals de les institucions sòcies.

2.4. Millorar les aptituds que requereix el lloc de treball del beneficiari.

2.5. Enfortir les relacions amb les universitats sòcies.

Algunes universitats europees, amb Carta Erasmus, organitzen setmanes internacionals (Erasmus Staff Weeks) amb la finalitat de que el PAS de les diferents  universitats europees es troben en un mateix espai i realitzen accions sota el programa Erasmus. Aquestes accions ofereixen la possibilitat de realitzar un intercanvi internacional amb la finalitat de:

- Millorar les habilitats lingüístiques.

- Millorar les habilitats de gestió i administració i adquirir un major coneixement professional en l’estranger.

- Conèixer una cultura distinta.

- Compartir les bones pràctiques.

- Creixement personal i curricular professional.

3. MARC LEGAL I PRESSUPOSTARI

La dotació per a aquesta convocatòria es troba consignada en el Capítol corresponent de crèdit del pressupost de la Universitat d'Alacant. El pagament d'aquesta dotació estarà supeditat a la disponibilitat de liquiditat de la UA.

La subvenció assignada a cada ajuda s'ajustarà al disposat en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

4. REQUISITS DE PARTICIPACIÓ

La convocatòria està dirigida al Personal d'Administració i Serveis de la Universitat d'Alacant que complisca els següents requisits:

4.1. Pertànyer a la plantilla de la Universitat d'Alacant com a personal funcionari o contractat laboral tant en el moment de realitzar la sol·licitud com durant tot el període de la mobilitat. Tots els sol·licitants hauran d'acreditar una antiguitat d’ almenys un any continuat.

4.2. Continuar en la mateixa unitat administrativa en el moment de realitzar l' intercanvi.

4.3. Els membres del personal no docent que participen en mobilitat de personal hauran de posseir la nacionalitat d'un país participant en el PAP o de tercers països, en aquest cas hauran d'acreditar que estan en possessió d'un permís vàlid per a residir a Espanya durant el període de realització de la mobilitat.

4.4. Tenir un coneixement de l’ idioma propi de la universitat receptora o d'anglès corresponent al nivell 2 de la taula d'equivalències d'aplicació en el barem de provisió de llocs de treball del PAS.

5. PERÍODE

La durada de l'estada serà de 5 dies complets de formació i haurà de realitzar-se abans del 15/07/2014, supeditant-se l'estada al període negociat per endavant amb la institució sòcia.

6. DESTINACIONS

- [Institucions sòcies de la UA en el programa Erasmus](http://aplicacionesua.cpd.ua.es/convenios_movilidad/pub2/paises.asp).

- [Setmanes Internacionals (Erasmus Staff Weeks)](http://sri.ua.es/es/movilidad/stt/semana-internacional.html).

- Institucions europees que participen en el programa Erasmus. En aquesta llista apareixen totes les institucions que participen en el programa Erasmus, siguen o no sòcies de la Universitat d'Alacant. Els beneficiaris podran sol·licitar l'acceptació en qualsevol d'aquestes institucions (excepte les espanyoles). L'acceptació estarà supeditada a la signatura del corresponent acord interinstitucional abans de l'estada.

No es podrà triar com a destinació una institució en la qual la persona sol·licitant ja haja realitzat una estada formativa amb anterioritat en el marc d'aquest programa.

7. DESCRIPCIÓ DEL PROCÉS.

7.1 Sol·licitud:

S’emplenarà la sol·licitud a través del formulari disponible en la pàgina web del Servei de Selecció i Formació:

<http://ssyf.ua.es/va/formacion/internacionalizacion/>

El termini d’inscripció serà del 3 al 25 de juliol de 2013. Dins d’aquest termini d’inscripció previst en la convocatòria, s’haurà de presentar en l’Oficina Principal del Registre General de la Universitat (Edifici de Gerència i Serveis Generals del Campus de Sant Vicent) o en les Oficines Auxiliars, ubicades a les Secretaries de Centre i en el Seu d’Alacant la següent documentació:

7.1.1. Vistiplau de la persona responsable de la unitat on s’estiga treballant en el moment de presentar la sol·licitud, indicant el compromís de la unitat per a rebre  personal no docent en formació. (Veure model en

[Annex 1](http://ssyf.ua.es/va/formacion/internacionalizacion/documentos/-gestadm/any-2013/llp-erasmus-2013-14/annex1-conformitat-responsable.doc)

7.1.2. Acreditació del nivell d’idioma només en cas que no estigués inclòs en l’expedient de formació.

7.1.3. Còpia del justificant electrònic que acredita haver presentat la sol·licitud.

7.2  Publicació de les llistes d’ admesos i exclosos:

Finalitzat el termini de presentació de sol·licituds, es publicarà en la pàgina web del Servei de Selecció i Formació la llista provisional d’ admesos i exclosos. Els candidats exclosos  disposaran d’un termini de 5 dies hàbils per a presentar al·legacions.

Resoltes les al·legacions es procedirà a la publicació, en la pàgina web del Servei de Selecció i Formació de la llista definitiva d’admesos i exclosos.

Només tindran la consideració de participants en aquesta convocatòria, aquells sol·licitants que apareguen en les llistes definitives d’admesos.

7.3  Avaluació i selecció:

Es publicarà un barem provisional resultat d’aplicar sobre els participants, els següents criteris:

- Ordre de preferència: tindran preferència les sol·licituds d’aquelles persones que no hagen gaudit mai d’aquestes ajudes.

- Aplicació del barem de la convocatòria

[Annex 2](http://ssyf.ua.es/va/formacion/internacionalizacion/documentos/-gestadm/any-2013/llp-erasmus-2013-14/annex2-barem.pdf)

Els participants tindran un termini de 5 dies hàbils per presentar al·legacions.

Resoltes les al·legacions es procedirà a la publicació del barem definitiu de la convocatòria, en la mateixa pàgina web.

Després d'aquesta publicació es realitzarà una preselecció amb els 25 primers candidats els qui hauran de sol·licitar la seua admissió en la Universitat o Universitats de destinació en els terminis i formes establits. La resta de participants, seran inclosos en una llista de reserva a fi de que puguen cobrir possibles renúncies dels candidats inicials.

Dins del termini d’un mes després de la publicació del barem definitiu els candidats hauran de presentar en l’Oficina de Mobilitat la següent documentació:

- Acceptació de la Institució Sòcia.

- Esborrany del Programa de Formació del personal no docent, després d'haver-se consultat amb la institució d'acolliment.

Els elements bàsics del mateix han de ser: l'objectiu general i els objectius específics, els resultats esperats en termes d'experiència/competència addicional a adquirir, les activitats a realitzar i, si és possible, una programació per al període. En el programa a desenvolupar s'haurà de demostrar que es realitzaran activitats relacionades amb la mobilitat  i  especificar  els  dies complets de formació realitzada (Veure model en

[Annex 3](http://ssyf.ua.es/va/formacion/internacionalizacion/documentos/-gestadm/any-2013/llp-erasmus-2013-14/annex3-pla-de-treball.doc)

Amb anterioritat a la data d'inici de la mobilitat, el programa final haurà d'estar formalment aprovat (signat) tant per la UA com per la institució d'acolliment

- Escrit d’acceptació de l’ajuda (Veure model en

[Annex 4](http://ssyf.ua.es/va/formacion/internacionalizacion/documentos/-gestadm/any-2013/llp-erasmus-2013-14/annex4-aceptacio-ajuda.doc)

Les ajudes s’aniran adjudicant segons els candidats vajan presentant la documentació anterior.

En cas que, finalitzat el termini establit, el candidat no haja presentat davant l'oficina de mobilitat la documentació dalt detallada, s'entendrà decaigut del seu dret i la seua ajuda serà adjudicada a la persona que corresponga de la llista d'espera.

És important ressenyar que la tasca a desenvolupar en la universitat de destinació ha de pertànyer a la mateixa àrea de treball en la qual el candidat desenvolupe la seua activitat en la Universitat d’Alacant. En cas contrari, no es farà efectiva l’ajuda.

Durant l’any següent a la conclusió de l’estada, la persona beneficiària d’aquesta mobilitat podrà ser requerida per a fer extensius a altres persones o col·lectius universitaris els coneixements adquirits. Aquests requeriments hauran de ser atesos sempre que es formulen en termes assumibles per a la persona beneficiària i la unitat a la qual pertany.

7.4 Borsa de sol·licitants:

Després de finalitzar el termini de sol·licituds, el formulari d'inscripció es mantindrà actiu fins al dia 30 d'abril de 2014. Les sol·licituds rebudes durant aquest període seran incloses en una borsa de sol·licitants per cobrir les possibles vacants que es puguen produir una vegada esgotada la llista de reserva.

La selecció dels candidats es realitzarà en el moment de produir-se la vacant seguint els criteris establerts en l'apartat 7.3.

7.5 Comissió de Selecció:

La comissió de selecció estarà formada per:

- Presidenta: Cap d’àrea de Recursos Humans.

- Secretaria: Sotsdirectora de Formació i Internacionalització del PAS.

- 7 Vocals entre els quals es  troben:

    Directora del Servei de Relacions Internacionals.

    Sotsdirectora de Mobilitat i Programes Internacionals.

    Gestor en cap de Formació i Internacionalització del PAS.

La Comissió de Selecció es reserva el dret de convocar a les persones candidates per a contrastar qualsevol informació relacionada amb el contingut de la sol·licitud.

8. UNITATS COMPETENTS EN LA GESTIÓ DE LA MOBILITAT.

La gestió del procés correspondrà a la Unitat de Formació i Internacionalització del PAS (Servei de Selecció i Formació), en coordinació amb la Unitat de Mobilitat (Servei de Relacions Internacionals).

Amb la finalitat d’agilitar al màxim el procés d’inscripció i organització, els dubtes que puguen sorgir es plantejaran per correu electrònic:

-Suggeriments i/o qüestions relatives a la selecció del personal:

[trvxocbgm@zp.ff](mailto:yetpwdkjg@ol.ho)

-Suggeriments i/o qüestions específiques de la mobilitat:

[d.fkcnzpbavwqkn@im.gl](mailto:o.xcvurkatjsvdf@aa.ug)

El beneficiari serà responsable dels contactes amb la institució sòcia, l'organització del pla de treball, la gestió del transport, allotjament i segur d'assistència sanitària.

9. FINANÇAMENT, PAGAMENT I FORMA DE JUSTIFICACIÓ.

Les estades de formació del PAS estan finançades per l'acció de mobilitat de personal no docent amb fins de formació del Programa d'Aprenentatge Permanent (Erasmus) a Espanya, a través de l'Organisme Autònom de Programes Educatius Europeus.

L'ajuda té per objecte contribuir a cobrir les despeses de viatge i manutenció del període de formació del personal en el país d'acollida. El càlcul dels costos de viatge, allotjament i manutenció, assegurances, visat i transports locals del personal que participe estarà basat en funció de la durada de l'activitat. Els imports corresponents al finançament europeu durant el curs 2013/14 són de 120 € per dia d’estada formativa, el que fa un total de 600€.

La Universitat d'Alacant complementarà aquestes ajudes amb un màxim de 70 € per dia d’estància formativa, pel que l'ajuda total no podrà excedir de 950 €.

L'ajuda s'abonarà en dos pagaments: un primer pagament de 500€ i un segon pagament, corresponent a la liquidació, una vegada terminada l’activitat. Es requisit indispensable per iniciar els tràmits de gestió d’ambdós pagaments la presentació de la següent documentació:

9.1. Pagament Inicial: 1 mes abans de realitzar-se l’estància:

9.1.1. Compromís de la persona beneficiària.

9.1.2. Contracte de subvenció de mobilitat.

9.1.3. Programa de formació del personal no docent signat per ambdues institucions.

9.1.4.Còpia impresa de la sol·licitud per Campus Virtual de l'absència “Internacionalització PAS”, autoritzada pel superior de la persona beneficiària (Els dies de formació computaran com a dies treballats).

Els documents estaran disponibles en la pàgina web de la unitat de Mobilitat:

http://sri.ua.es/es/movilidad/stt/pas.html

9.2. Liquidació: En el termini d'un mes després de la realització de l'estada:

9.2.1. Certificat oficial de confirmació d'estada en el qual s'especificaran els dies d’estada efectius de l’activitat i es confirme que s'ha realitzat el programa de formació previst, tenint en compte que la data de la certificació ha de ser igual o posterior a la data de finalització de l'estada. El certificat ha de ser original, sense ratllades ni esmenes, expedit (signat i segellat) per l'adreça de la unitat d'acollida de la institució sòcia.

9.2.2. Justificants originals del viatge: transport (bitllets i targetes d'embarque), allotjament, etc.

9.2.3. Informe final.

10. CANVIS I INCIDÈNCIES.

Quan les circumstàncies així ho aconsellen i estiguen degudament motivades, la Gerència podrà autoritzar, a petició de la persona beneficiària, variacions en el programa de formació o el període de gaudi de la beca, segons el cas, així com resoldre qualsevol incidència que no implique un canvi substancial dels termes de la convocatòria.

11. RENUNCIA I SUSTITUCIONS.

En cas de renúncia, aquesta haurà de presentar-se per escrit a través del Registre General o a través dels Registres auxiliars dirigida al Servei de Selecció i Formació, Unitat de Formació i Internacionalització del PAS, amb còpia a la Unitat de Mobilitat, Servei de Relacions Internacionals.

El fet de no incorporar-se al centre en les dates autoritzades, sempre que no s'haja notificat el canvi, s'entendrà com una renúncia i serà penalitzat en futures convocatòries.

Es considerarà que renuncien tàcitament a la mobilitat (i en conseqüència a l'ajuda), les persones beneficiàries que no hagen presentat la documentació requerida en els terminis i en les condicions descrites en aquestes bases.

En cas que es produïsca alguna renúncia, o que no es lliure la documentació en les condicions i el termini previstos, es podrà adjudicar la mobilitat, si escau, als candidats/as de la llista de reserva.

L'incompliment d'alguns dels requisits i les obligacions establits en la present convocatòria i en la resta de la normativa podrà donar lloc a la revocació total o parcial de l'ajuda i l'obligació de retornar la quantitat corresponent, així com la impossibilitat de participar en noves edicions del programa.

Contra aquesta Resolució, que esgota la via administrativa, cap interposar recurs contenciós administratiu davant els Tribunals corresponents d'aquest ordre jurisdiccional, d'acord amb el disposat en l'Art. 46.1 de la Llei 29/1998, de 13 de juliol, reguladora de la Jurisdicció Contenciós Administrativa, en el termini de 2 mesos, a computar des de l'endemà a la seua publicació.

Alicante, 3 de juliol de 2013

EL GERENT

Sgt. Rafael Pla Penalva





[Carretera Sant Vicent del Raspeig s/n  
03070 Sant Vicent del Raspeig - Alacant  
 Tel. 19 192 2864 - Fax 23 631 1564](https://www.google.es/maps/@07.374080,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12862&trk=tyah&trkInfo=tarId%1W8871346708337%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)